ཡང་རྒྱ་ནག་གཞུང་གིས་བཙན་བྱོལ་བོད་མིའི་སྤྱི་ཚོགས་ཁྲོད་ཟིང་འཁྲུག་ལངས་བཅུག་གི་ཡོད་པ་དེ་ཚོར་དོ་སྣང་ཆེན་པོ་བྱེད་དགོས་པའི་སྐོར་ལ་ཁོང་གིས།རྒྱ་ནག་གཞུང་གིས་ང་ཚོའི་བཙན་བྱོལ་གྱི་སྒྲིག་འཛུགས་འདི་མེད་པ་བཟོ་རྒྱུར་ཐབས་ཤེས་རིམ་པ་འཐེན་གྱི་ཡོད་པ་རེད།དེ་དངོས་སུ་ར་འཕྲོད་པ་དེ་འདྲ་ཡོད་པ་རེད།དེ་ཚོའི་གྲས་ཀྱི་གནས་སྟངས་ཆ་ཚང་བ་དེ་མཚམས་རེར་ང་ཚོས་མ་རྟོགས་ནས་སྐད་ཆ་གོ་བསྡད་པའི་གནས་སྟངས་ཤིག་ཆགས།ཡང་མཚམས་རེར་དེར་ཞིབ་འཇུག་བྱེད་མ་ཐུབ་དུས་སྤྱི་ཚོགས་ནང་ཟིང་འཁྲུག་ཡོང་བའི་གནས་ཚུལ་མང་པོ་ཡོང་གི་འདུགདེ་འདྲ་མ་ཡོང་བར་ཚང་མས་རྫི་གསང་རྣོན་པོའི་ཐོག་ནས་ང་ཚོའི་སྒྲིག་འཛུགས་ཀྱི་ནུས་པ་ཤུགས་ཆེ་རུ་སླེབས་ཐུབ་ཐབས་དང་།དམངས་གཙོའི་སྒྲིག་འཛུགས་ནང་ལ་མགོ་འཁྲིད་ལོ་ལྔ་ནང་ལ་འགྱུར་བ་འགྲོ་ཡི་ཡོད་སྟབས།གང་ལྟར་སྒྲིག་འཛུགས་འདི་ནུས་པ་དང་ལྡན་པ་ཚགས་ཚུད་པོ་ཞིག་ཡོང་བར་བོད་མི་ཞིག་ཡིན་ཕྱིན་ཚང་མར་འགན་ཡོད་དུས་དེའི་འགན་བཞེས་ཐུབ་དགོས་པ་རེད།འགན་བཞེས་ཟེར་དུས་རྩོད་རྒྱག་པའི་སྐད་ཆ་གང་ཡང་མ་རེད།ང་ཚོའི་སྒྲིག་འཛུགས་ཀྱི་གཞི་རིམ་གྱི་འགྲོ་སྟངས་ཤེས་དགོས་རྒྱུ་དང་།སྒྲིག་འཛུགས་ནང་ལོགས་ཀྱི་འགན་འཁུར་མཁན་ཚོས་ཉི་མ་ཉི་མར་ཕྱག་ལས་ག་རེ་གནང་གི་ཡོད་མེད་ཐོག་དོ་སྣང་བྱེད་ཐུབ་དགོས་རྒྱུ།དེའི་རྗེས་ལ་སོ་སོའི་ངོས་ནས་འགན་འཁུར་ཐུབ་པ་ག་རེ་འདུགཆ་ཤས་བཞེས་ཐུབ་པ་ག་རེ་འདུག་དེ་ཚོའི་གྲས་ལ་སོ་སོས་མཉམ་རུབ་བྱེད་ཐུབ་པ་ཡིན་ན་ཕན་ཐོགས་ཡོང་གི་རེད་བསམ་ཡོད།ཅེས་གསུངས་སོང་།